caption_reference_description: Havniveauet stiger betydeligt i starten af Holocæn fra ca. 11.000-6.000 år siden.
context_page_description: "Holocæn er en geologisk epoke, som strækker sig fra i dag og cirka 11.700 år tilbage, det vil sige tilbage til sidste istids afslutning. Navnet Holocæn kommer af græsk og betyder ""den helt nye tid"". Starten af Holocæn er defineret i en iskerneboring på Grønlands indlandsis, NGRIP2, i 1492,45 m dybde. Målinger af deuterium angiver afslutningen af kuldeperioden Yngre Dryas. På grund af sammenpresningen af sneen er der en usikkerhed på 69 år. Tidligere var starten af Holocæn ikke defineret et bestemt sted, men der var en generel enighed blandt forskerne om at det hurtige og definitive kollaps af indlandsisen i Skandinavien og op til Hudson-bugten for 10.000 kulstof-14-år siden var grænsen mellem Pleistocæn og Holocæn. Da et kulstof 14-år er forskelligt fra et solår, skal dateringen kalibreres med fx dendrokronologi.
hierarchical_section_title: Holocæn
page_title: Holocæn